આવું જ કંઈક પ્રીતિ પટેલના કિસ્સામાં થયું હતું. બ્રિટનનો વિદેશ વિભાગ એમ માને છે કે દુનિયા સાથે કેવી રીતે સંબંધો જાળવવા એ અમારું કામ છે. પ્રધાનો તો આવ્યાં કરે અને જાય, તેમણે આવી બાબતોમાં ડખલ કરવી જોઈએ નહીં. પ્રીતિ પટેલે એવી દખલ કરવાની કોશિશ કરી. બ્રિટનનું સહાયનું ફંડ કોને વધારે મળે તે નક્કી કરવામાં પ્રીતિ પટેલની ભૂમિકા ખરી. તેથી ઇઝરાયલને વધારે ફંડ મળે તે પ્રીતિ પટેલ નક્કી કરી શક્યાં હોત. પણ વિદેશ વિભાગને લાગ્યું કે આ કામ અમારું છે. પ્રીતિ તેમાં દખલ દે તે ન ચાલે. તેથી પ્રીતિ પટેલની ખાનગી મુલાકાતને એવી રીતે ચગાવવામાં આવી કે બ્રિટનની થેરેસા મેની સરકાર માટે મૂંઝવણ ઊભી થઈ અને પ્રીતિ પટેલનું રાજીનામું લઈ લેવું પડ્યું.